kardosdrur/scandi-wiki huggingface dataset:
Rudolf 1. af Pfalz

Pfalzgreve Rudolf 1. af Pfalz (født 4. oktober 1274 i Basel, død 12. august 1319) var i 1294–1317 hertug af Oberbayern og Pfalzgreve ved Rhinen.

Rudolf 1. var søn af hertug Ludvig den strenge af Oberbayern og Matilda af Habsburg som var en datter af kejser Rudolf 1. af Tyskland.

Efterkommere 
Rudolf 1. var gift med Mechtild af Nassau som var en datter af kong Adolf af Tyskland. Blandt deres efterkommere var:
 Ludvig, arveprins af Pfalz (1297–1312);
 Adolf af Pfalz, var i 1319–1327 arving til værdigheden som pfalzgreve, men kom aldrig til at regere.
 Ruprecht 2. af Pfalz (den hårde eller den alvorlige), kurfyrste 1390 - 1398,
 Ruprecht 3. af Tyskland kurfyrste 1398-1410, gift 1374 med borggrevinde Elisabeth af Hohenzollern-Nürnberg (1358–1411) 
 Ruprecht Pipan (1375–1397), kurprins, gift 1392 med grevinde Elisabeth af Sponheim (1365–1417), ingen børn.  
 Margarete (1376–1434), gift 1393 med hertug Karl 2. af Lothringen (1364–1431)
 Friedrich (1377–1401) 
 Ludvig 3. (1378–1436) kurfyrste 1410 - 1436, gift 1401 med prinsesse Blanca af England (1382–1409) og i 1417 med prinsesse Mechthild (Mathilde) af Savoyen (1390–1438)
 Ruprecht Englænderen (1406–1426)
 Mechthild (1419–1482), gift 1436 grev Ludvig 1. af Württemberg (1411–1450), gift 1452 med hertug Albrecht 6. af Østrig (1418–1463);
  Ludvig 4. (1424–1449) kurfyrste 1436 – 1449, gift1445 med prinsesse Margarethe af Savoyen (1420–1479),
 Philipp 1., ((den oprigtige eller den ædelmodige)) kurfyrste 1476 – 1508
 Ludvig 5. (1478–1544), kurfyrste 1508 - 1544, gift1511 med prinsesse Sibylle af Bayern-München (1489–1519) 
 Frederik 2. af Pfalz (1482–1556), kurfyrste 1544 - 1556 , gift  1535 med prinsesse Dorothea af Danmark-Norge (ældste datter af Christian 2. af Danmark, Norge og Sverige)
 Ruprecht af Pfalz (biskop af Freising)
 Otto Henrik (1502 – 1559), kurfyrste 1556–1559, hertug af Pfalz-Neuburg (1505–1559) 
 Frederik 1. (1425–1476) kurfyrste 1451–1476, gift 1462 med Clara Tott, deres efterkommere blev grever og fyrster til Löwenstein-Wertheim;
  Ruprecht af Pfalz (1427–1480), ærkebiskop af Köln.
 Johan af Oberpfalz-Neumarkt (1383-1443), gift 1407 med Catharina af Pommern (c. 1390-1426)
 Christoffer af Bayern, konge af Danmark, Norge og Sverige (død 1448)
 Rudolf 2. (1306–1353) den blinde, gift 1328 med prinsesse Anna af Görz, Tirol og Kärnten (1300–1335), gift 1348 med prinsesse Margarete af Sizilien – Aragon (1331–1377);
 Anna af Pfalz (1329–1353), gift 1349 med kejser Karl 4. af Tyskland og Böhmen 
 Ruprecht 1. (1309–1390), kurfyrste 1356 – 1390, gift 1350 med grevinde Elisabeth af Flandern-Namur (fra Huset Dampierre) (1340–1382), gift 1385 med prinsesse Beatrix af Berg (1360–1395)
 Mechthild (1312–1375), gift 1331 med greve Johan 3. af Sponheim (død 1399)
 Anna (1318–1319). 

Huset Wittelsbach
Skoger Station

Skoger Station (Skoger stasjon) var en jernbanestation på Vestfoldbanen, der lå i Drammen kommune i Norge.

Stationen blev åbnet sammen med banen fra Drammen til Larvik 7. december 1881. Oprindeligt hed den Skouger, men den skiftede navn til Skoger i april 1894. Den blev fjernstyret 16. december 1970 og gjort ubemandet 1. januar 1971. Betjeningen med persontog ophørte 3. juni 1973. Stationen blev nedlagt 5. oktober 2001 og omdannet til en blokpost.

Stationsbygningen blev opført efter tegninger af Balthazar Lange. Det var en stationsbygning for mellemstationer af anden klasse ligesom Adal og Stokke. Stationsbygningen blev revet ned i 1989 og pakhuset i 1984.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1881
Ophørt i 2001
Jernbanestationer i Viken
NetDania

NetDania er et dansk it-selskab stiftet i 1998. Selskabet er i dag leverandør til nogle af verdens største finansielle koncerner, herunder Citigroup og EBS ICAP (NEX).

It-virksomheder i Danmark
Etableret i 1998
Galleberg Station

Galleberg Station (Galleberg stasjon) var en jernbanestation på Vestfoldbanen, der lå i Sande kommune i Norge.

Stationen blev åbnet sammen med banen fra Drammen til Larvik 7. december 1881. Stationen blev nedgraderet til trinbræt 1. januar 1971. Betjeningen med persontog ophørte 3. juni 1973, og 28. maj 1978 blev stationen nedlagt. Strækningen mellem Bergsenga og Holm, hvor stationen lå, blev nedlagt og erstattet af en ny dobbeltsporet strækning i 2001. Her benyttes navnet Galleberg siden 5. oktober 2001 om et krydsningsspor.

Stationsbygningen blev opført efter tegninger af Balthazar Lange. Der er tale om en stationsbygning for mellemstationer af fjerde klasse ligesom Barkåker, Råstad, Jåberg og Bjørkedal. Stationsbygningen er senere solgt fra og benyttes nu til beboelse. Det tidligere pakhus benyttes som kontor/atelier.

Litteratur

Eksterne henvisninger

Noter 

Stationer på Vestfoldbanen
Nedlagte jernbanestationer i Norge
Etableret i 1881
Ophørt i 1978
Jernbanestationer i Vestfold
Holm Station

Holm Station (Holm stasjon) var en jernbanestation på Vestfoldbanen, der lå i Sande kommune i Norge.

Stationen åbnede som holdeplads 1. juli 1884, knap tre år efter åbningen af banen fra Drammen til Larvik. Den blev opgraderet til station 16. februar 1941 men atter nedgraderet til holdeplads 24. november 1969 og til trinbræt 1. januar 1971. Betjeningen med persontog ophørte 3. juni 1973, og 28. maj 1978 blev stationen nedlagt. Strækningen mellem Bergsenga og Holm blev nedlagt og erstattet af en ny dobbeltsporet strækning udenom byområdet i 2001. Siden 5. oktober 2001 benyttes navnet Holm om et krydsningsspor på den nye strækning.

Til at begynde med havde stationen en billetkiosk, der nu er revet ned. En senere stationsbygning blev revet ned omkring 1980.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1884
Ophørt i 1978
Jernbanestationer i Vestfold
Yann Rolim

Yann Del Pino Rolim (født 15. marts 1995) er en brasiliansk fodboldspiller, der spiller for Chapecoense som central midtbane, hvortil han er på leje fra Barra Futebol Clube.

Karriere 
Før 2015-16-sæsonen i 2. Fußball-Bundesliga blev han udlejet til FSV Frankfurt. Han fik sin debut i et 0-1-nederlag på hjemmebane til RB Leipzig i første spillerunde.

Han blev i sommerpausen før 2016-17-sæsonen udlejet til Karlsruher SC på en toårig aftale.

Den 31. juli 2017 skiftede han på en etårig lejeaftale til den danske klub AaB.

Referencer

Eksterne henvisninger 
 

Fodboldspillere fra Brasilien
Fodboldspillere fra Vitória Setúbal
Fodboldspillere fra FSV Frankfurt
Fodboldspillere fra Karlsruher SC
Fodboldspillere fra AaB
Jordan Nobbs

Jordan Nobbs (født 8. december 1992) er en engelsk fodboldspiller, der spiller for Aston Villa og for Englands landshold. Hun har tidligere spillet for Arsenal Ladies og Sunderland.

Referencer

Eksterne henvisninger 

 

Kvindelige fodboldspillere fra England
Fodboldspillere fra Arsenal F.C.
Muræner

Muræner (Muraenidae) er en familie af ålefisk med omkring 200 kendte arter i tropiske og subtropiske have. Ved kysterne i det sydlige Europa lever to arter (Muraena helena) og (Gymnothorax unicolor). Muræner kan især træffes på tropiske koralrev. Muræner kan minde om slanger, da de ikke har noget gællelåg eller parrede finner. Med undtagelse af et par arter lever alle muræner i saltvand.

Beskrivelse og adfærd 
Murænens krop er langstrakt, moderat fladtrykt og ofte muskuløs. Skindet er uden skæl og dækket af et tykt slimlag. Murænen har ryg og bugfinner ned langs hele kroppen fra hoved og gat. Bryst- og bugfinner mangler helt fra larvestadiet. Bagerst på hovedet har muræner en oval gælleåbning i hver side.
Muræner er rovdyr og lever hovedsageligt af mindre fisk, blæksprutter og krebsdyr.

Arter 
Man kender 202 arter af muræner, fordelt i 16 slægter. Over halvdelen af arterne findes i slægten Gymnothorax.

Underfamillien Muraeninae Rafinesque, 1815:

 Slægten Diaphenchelys McCosker & Randall, 2007 – 1 art.

 Slægten Echidna Forster, 1788 – 11 arter.
 Slægten Enchelycore Kaup, 1856 – 13 arter.
 Slægten Enchelynassa Kaup, 1855 – 1 art.
 Slægten Gymnomuraena Lacepède, 1803 – 1 art.
 Slægten Gymnothorax Bloch, 1795 – 125 arter.
 Slægten Monopenchelys Böhlke & McCosker, 1982 – 1 art.
 Slægten Muraena Linnaeus, 1758 – 10 arter.
 Slægten Pseudechidna Bleeker, 1863 – 1 art.
 Slægten Rhinomuraena Garman, 1888 – 1 art.
 Slægten Strophidon McClelland, 1844 – 1 art.

Underfamillien Uropterygiinae Fowler, 1925:

 Slægten Anarchias Jordan & Starks, 1906 – 11 arter.
 Slægten Channomuraena Richardson, 1848 – 2 arter.
 Slægten Cirrimaxilla Chen & Shao, 1995 – 1 art.
 Slægten Scuticaria Jordan & Snyder, 1901 – 2 arter.
 Slægten Uropterygius Rüppell, 1838 – 20 arter.

Kilder 
 Joseph S. Nelson: Fishes of the World. John Wiley & Sons, 2006, .

Fisk
Decatur (Alabama)

Decatur er en by i den nordlige del af staten Alabama i USA. Byen, der har tilnavnet The River City, ligger ved bredden af Wheeler Lake langs med Tennesseefloden. Den er den største by i og administrativt centrum for det amerikanske county Morgan County. Byen har  indbyggere.

Historie 
Slaget ved Decatur under Den Amerikanske Borgerkrig blev udkæmpet fra 26. oktober til 29. oktober 1864 som led i Franklin-Nashville kampagnen. Slaget foregik omkring den gamle statsbank (Old State Bank). Der kan stadig ses kugler i murværket på den gamle neoklassicistiske bygning.

Referencer

Ekstern henvisning 

 Decaturs hjemmeside  

Byer i Alabama
Etableret i 1821
Taloqan

Taloqan er en by i det nordøstlige Afghanistan. Byen er hovedstad i provinsen Takhar. I 2006 blev befolkningstallet estimeret til 196.400.

Referencer

Eksterne links 

Byer i Afghanistan
Mikkel Basse

Mikkel Fossum Basse (født 31. august 1996) er en dansk fodboldspiller, der spiller for den danske NordicBet Liga klub, Fremad Amager.

Karriere 
Lyngby Boldklub

Basse spillede for Lyngby Boldklub som ungdomsspiller i deres eliteafdeling, samt det første år som seniorspiller. Hans kontrakt med Lyngby udløb ved udgangen af juni 2016.

FC Helsingør

Han trænede efterfølgende med hos FC Helsingør, hvor han blandt andet deltog i fire træningskampe. På baggrund af dette blev det den 22. juli 2016 offentliggjort, at Basse havde skrevet under på en toårig kontrakt gældende frem til sommeren 2018. Chancen for debut kom to dage senere, hvilket også skete, idet han startede inde og spillede de første 92 minutter, inden han blev erstattet af Lukas Svendsen i en 1-0-sejr hjemme. 

Mikkel Basse spillede hos FC Helsingør frem til sommeren 2019, hvor klubben stod til to nedrykninger i træk. Denne gang ned til 2. Division. 

FC Roskilde

I oktober 2019, midt i efterårssæsonen, fik Mikkel Basse og FC Roskilde en kort kontrakt på plads, hvor han kunne nå at spille de sidste 6 kampe inden vinterpausen.

Referencer

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Fodboldspillere fra FC Helsingør
Andreas Holm Jensen

Andreas Holm Jensen (født 7. december 1988) er en dansk fodboldspiller, der spiller for Helsingør. 

Han har en lillebror, Kristian Holm Jensen, der også spiller divisionsfodbold.

Karriere 
Jensen skiftede fire år inden skiftet til FC Helsingør fra Tuse Boldklub til Nordvest FC (nu Holbæk B&I) som ungdomsspiller. Her spillede han 102 kampe og scorede tre mål og var anfører for holdet. Kontrakten med Nordvest FC blev i maj 2013 forlænget.

Den 28. juni 2014 skiftede Jensen som 25-årig til FC Helsingør, hvor han skrev under på en toårig kontrakt. Han blev i sin første sæson i klubben kåret som årets spiller.

Han forlængede den 23. januar 2016 sin kontrakt med klubben med to år, således parterne har papir på hinanden frem til sommeren 2018.

Personlige forhold 
Han blev i juni 2015 uddannet som lærer.

Referencer

Eksterne henvisninger 
 

Fodboldspillere fra Danmark
Fodboldspillere fra Holbæk B&IF
Fodboldspillere fra FC Helsingør
Adam Ezzari

Adam Ezzari (født 4. december 1998), også kendt som Ezzari, er en norsk musiker og skuespiller. Han blev kendt i rollen som Adam Malik i fjerde sæson af dramaserien ''Skam.

Ezzari har siden udgivet singlerne "Ikke noe press" og "Null" i 2017. Han fik pladekontrakt med Universal Music vinteren 2017.

Referencer

Eksterne henvisninger 
 
 

Skuespillere fra Norge
Rappere fra Norge
Lieke Martens

Lieke Elisabeth Petronella Martens (født 16. december 1992) er en hollandsk fodboldspiller, der spiller for Paris Saint-Germain i Division 1 Féminine og Hollands landshold. Hun kan spille som midtbanespiller og angriber.

Martens har tidligere spillet for  SC Heerenveen (2009–10) og VVV-Venlo (2010–11) i den hollandske Eredivisie, for Standard Liège (2011–12) i den belgiske førstedivision, for FCR 2001 Duisburg (2012–14) i den tyske Bundesliga, for Kopparbergs/Göteborg FC (2014–15) og FC Rosengård (2015–16) i den svenske Damallsvenskan. Hun underskrev kontrakt for FC Barcelona den 12. juli 2017.

Hun blev i 2017, kåret som UEFA Europas bedste kvindelige fodboldspiller og The Best FIFA Women's Player, over spillerne Carli Lloyd og venezuelanske Deyna Castellanos.

Martens var med til vinde EM 2017 på hjemmebane, efter finalesejr over , hvor hun også blev kåret som turneringens bedste spiller. Hun var også med til at vinde sølv ved VM 2019 i Frankrig. Hun scorede begge to mål i ottendedelsfinalen mod , som også var de eneste mål hun scorede i løbet af turneringen.

Med FC Barcelona nåede hun også finalen ved UEFA Women's Champions League 2018-19, men tabte til franske Olympique Lyonnais i finalen.

Efter fem år i den spanske storklub skiftede hun i juni 2022 til franske Paris Saint-Germain.

Hæder 
Standard Liège
 BeNe Super Cup (1): 2011
FC Rosengård
 Svenska Cupen (1): 2015–16
 Svenska Supercupen (1): 2016
Holland
 Bedste spiller ved EM i fodbold for kvinder 2017

Meritter

Internationalt 
Holland
EM i fodbold for kvinder
Vinder: 2017
VM i fodbold for kvinder
Sølv: 2019
Algarve Cup 
Vinder: 2018

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra FC Rosengård
Regina Mingotti

Regina Mingotti (oprindeligt Regina Valentini, født 6. februar 1728 i Neapel, død 1. oktober 1807 i Neuburg an der Donau) var en italiensk operasangerinde.

I en ganske ung alder giftede hun sig med en venetiansk musiker Pietro Mingotti, der var impresario ved Dresden-operaen. Han besøgte i midten af det 18. århundrede København med et italiensk operaselskab. Han lod hendes stemme uddanne hos Porpora, hvorefter hun blev engageret i Dresden, 1751 rejste hun til Spanien, senere til Paris, London og Italien, og 1763 endelig bosatte hun sig i München.

Liv og virke 
Mingotti var datter af en østrigsk officer. Hun voksede op i ursulinerklosteret i Graz og fik den første sangundervisning af klosterets abbedisse.

I 1747 giftede hun sig med impresarioen Pietro Mingotti. Samme år kom hun med hans operatrup til Dresden for at opføre operaer på Angelo Mingottis (Pietros broder) nybyggede operahus. Bygningen stod på samme område som Zwinger, men var bygget af træ og brændte ned allerede i 1748.

Den kongelige opera engagerede Mingotti for at synge i Christoph Willibald Glucks Le nozze d'Ercole e d'Ebe i anledning brylluppet mellem Fredrik Christian af Sachsen og Maria Antonia af Bayern i 1747. Mingotti sang i rollen som Herkules. Mingotti, som fik sangundervisning af Nicola Porpora fra 1748, blev regnet som efterfølgeren til Dresdens aldrende primadonna, Faustina Bordoni. Selv om Mingotti kun var engageret som andensangerinde, kom det på kort tid til bitre stridigheder mellem de to, som beskrives i breve af Metastasio og Pisendel. Tvisten blev først bilagt, da Mingotti i 1750 fik et års engagement i Napoli. Efter, at Bordoni tog afsked med scenen i 1751, blev Mingotti hendes etterfølger som prima donna i Dresden.

Mingotti forlod Dresden i 1752 og rejste derfra, først til Madrid, hvor den berømte kastratsanger Farinelli fungerede som direktør for opera og ansvarlig for hoffets underholdning. Han skulle efter sigende være så begejstret for Mingottis stemme, at han siden ikke ville tillade hende at vise sig offentligt, men begrænsede disse optrædener til aftenkoncerter for den melankolske konge af Spanien. På grund af denne begrænsning rejste Mingotti i 1754 til Paris, derefter til London og var involveret derefter i forskellige italienske byer. Ti år senere, i 1763, hun trak sig tilbage fra scenen. Efter at have boet i München, boede hun med sin søn i Neuburg an der Donau, hvor hun i 1807 døde som enkefru Königlich-sächsische Kommerzienrätin.

Noter

Litteratur 
 S. Levysohn: "Mingotti, Regina" i: Salmonsens Konversationsleksikon, 2. udgave, bind XVII; s. 85
 Fürstenau, Moritz: Zur Geschichte der Musik und des Theaters am Hofe der Kurfürsten von Sachsen und Könige von Polen Friedrich august I (august II) und Friedrich august II (august III). Kuntze, Dresden 1862: s. 251 ff.
 Landeshauptstadt Dresden (red.): Frauen in Dresden. Dokumente, Geschichten, Porträts. Sächsisches Drucks- und Verlagshaus, Dresden 1994, s. 42f.
 Süddeutsche Musik-Zeitung. Årgang 12: nr. 52 (28. december 1863): s. 205-206
 

Operasangere fra Italien
Fornix

Fornix er en C-formet samling af nervefibre i hjernen der fungerer som den største udgangstragt for hippocampus. Fornix bærer også nogle afferente fibre til hippocampus fra strukturer i diencephalon og den basale fronthjerne. Fornix er en del af det limbiske system. 

Selvom dens eksakte funktion og vigtighed i hjernens fysiologi stadig ikke er helt klar, er det hos mennesker blevet demonstreret af en kirurgisk transsektion - at klippe fornix langs dens krop - kan forårsage hukommelsestab. Der pågår en debat over hvilken slags hukommelse der påvirkes ved denne skade, men det har været tættest korreleret med genkaldelseshukommelse mere end genkendelseshukommelse. Det betyder at skader på fornix kan forårsage problemer med at genkalde detaljerede information fra eksempelvis tidligere begivenheder, men den har en ringe effekt på evnen til at genkende objekter eller familiære situationer.

Hjernen
Reticulære aktiveringssystem

Det reticulære aktiveringssystem (RAS) også kendt som det stigende retikulære aktiveringssystem (ARAS) og ekstrathalamtiske kontrolmodulatoriske system, er en gruppe af forbundne nuclei i hjernens vertebrater der er ansvarlig for reguleringen af vågenhed og søvn-vågen transitioner. Som dets navn impliceres, er dens mest indflydelsesrige komponent den retikulære formation.

Hjernen
Mike Trolle

Mike Trolle (født 5. december 1990) er en dansk floorballmålmand der spiller for Rødovre Floorball Club. Han har tidligere spillet for Hvidovre Attack FC.

Klubber

Hvidovre 
Mike Trolle spillede som ungdomsspiller i Hvidovre Attack FC og fik i sæsonen 2006/07 debut som 16 årig for klubbens ligahold. Sæsonen efter stod han igen for klubben, hvor holdet nåede DM semifinalen i Floorballligaen, inden han skiftede til Rødovre Floorball Club.

Rødovre 
Med skiftet til naboerne hos Rødovre Floorball Club, blev det starten til en succesfuld karriere, hvor Mike Trolle som målmand havde en stor andel i forhold til klubbens succes. I den første sæson Floorballligaen 2008-09 vandt han med klubben DM guld.

Sidenhen har Mike Trolle med Rødovre Floorball Club vundet 6 x DM guld.

Danske mesterskaber 
Mike Trolle har i alt vundet 10 DM medaljer på 11 sæsoner, eneste sæson han ikke vandt en medalje var den første sæson hos Hvidovre, hvor holdet tabte i kvartfinalen i DM slutspillet.

 6 x DM GULD
 1 x DM Sølv
 3 x DM Bronze

Landsholdet 
Mike Trolle debuterede på det danske floorballlandshold i 2014. Det skete med omgående succes, da han under VM i 2014 blev udtaget til All star-holdet.

I alt 25 landskampe er det blevet for den danske keeper, som har stået to VM, nemlig i 2014 og 2016.

U19 landsholdet 
To U19 VM nåede Mike Trolle at deltage i. I 2007 var han med til at Danmark vandt B VM og rykkede op i A VM. 2 år senere spillede han sit sidste VM som U19 i 2009.

Spillestil 
Mike Trolle er en høj for en floorballmålmand med 195 cm. Men han har en utrolig fysisk styrke, som tillader ham at agere hurtigt og som gør ham i stand til både at holde positionen når han er i yderpositionen, men også til hurtigt at genvinde sin position, når han har været ude af balance. Som målmand udstråler han ro, men han har temperament og vil vinde.

Meritter 
 Årets hold floorballligaen: 2013, 2014 og 2017
 Vinder af U19 B VM
 Dansk mester 2009, 2011, 2012, 2013, 2014 og 2015
 All star hold VM 2014
 2 VM 2014 og 2016
 25 landskampe

Referencer 

Floorballspillere fra Danmark
AFC Ajax (kvinder)

AFC Ajax er en hollandsk fodboldklub for kvinder, hjemmehørende i Amsterdam. Holdet repræsenterer AFC Ajax i kvindernes Eredivisie. Holdet blev etableret i 2012.

Resultater i BeNe League / Eredivisie

Aktuel trup

Referencer 

Fodboldklubber i Nederlandene
Kvindefodboldklubber
Etableret i 2012
Goguryeo–Sui-krigene

Gogueryo-Sui-krigene var fire felttog, som det kinesiske Sui-dynasti sendte mod det koreanske kongerige Goguryeo mellem 598 og 614. Sui formåede aldrig at erobre Gogueryo. Invasionerne var med til at svække Sui-dynastiet, og var en indirekte årsag til dynastiets fald i 618. En af grundene til invasionerne var, at Gogueryo ikke ville erklære sig for underordnet i forhold til Sui, og angreb Sui i 597. Derefter sendte Sui fire invasioner mod Gogueryo, i 598, 612, 613 og 614, som til sammen havde en styrke på over 3 millioner soldater. Oprør i Kina var også en af grundene til, at alle invasionerne mislykkedes. Krigene førte til, at millioner af kinesere i Sui mistede livet. Invasionerne førte til, at Goguryeo blev så svækket, at soldater fra Tang-dynastiet og det koreanske kongedømme Silla i 668 erobrede området. Det kinesiske Tang-dynasti forsøgte at indsætte et militærregime, men det varede ikke længe. Den sydlige del af Goguryeo blev indtaget af Silla mens det nye rige Balhae blev dannet i nord.

Koreas historie
Kinas historie
Otto Henrik, kurfyrste af Pfalz

Otto Henrik af Pfalz (tysk: Ottheinrich von der Pfalz) (født 10. april 1502 i Amberg, død  12. februar 1559 i Heidelberg) fra slægten Wittelsbach var pfalzgreve af Oberpfalz-Neuburg fra 1505 til 1559 og kurfyrste af Pfalz fra 1556 til 1559.

Forældre 
Otto Henrik var søn af  fyrstbiskop Ruprecht den dydige (1481–1504) af Freising og sønnesøn af Filip den Oprigtige, kurfyrste af Pfalz. Hans mor var Elisabeth af Bayern-Landshut (1478–1504) som var datter af hertug Georg den rige af Bayern-Landshut.

Ægteskab 
Otto Henrik giftede sig med Susanna af Bayern (1502–1543). Hun var datter af hertug Albrecht 4. af Bayern-München og datterdatter af kejser Frederik 3. De fik ingen børn. 

Kurfyrster af Pfalz
Huset Wittelsbach
Tyskere i 1500-tallet
Charlie Petersen

Charlie Pedersen (født 26. december 1954) er en tidligere dansk fodboldspiller, der spillede højre wing for Holbæk, Køge Boldklub og HIK i 1970'erne og 1980'erne.

Han er uddannet cementstøber og var 1975-sæsonen central for Køges danmarksmesterskab med 22 mål.

Charlie Pedersen arbejder i dag for Vej & Park i Høje-Taastrup Kommune.

Referencer

Eksterne henvisninger 

Fodboldspillere fra Køge Boldklub